laion/Wikipedia-Exotic huggingface dataset:
מילים יפות מאלה

מילים יפות מאלה הוא סינגל של הפרויקט של עידן רייכל שבוצע על ידי הזמרת הישראלית כברה קסאי. השיר יצא לאור באפריל 2005, כסינגל השלישי מתוך האלבום "ממעמקים", על ידי חברת התקליטים הליקון. השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת העולם אשר מאפיין שירים נוספים מתוך האלבום. את השיר מלווה מוואל הודי המבוצע על ידי ליאורה יצחק. את השיר כתב רייכל בלשון נקבה, בדומה לשירים אחרים מתוך האלבום, "אם תלך" ו"מכל האהבות". הווידאו קליפ הנלווה שצולם לשיר, בוים על ידי צחי פורטנוי והועלה לערוץ היוטיוב של רייכל ב-4 באוגוסט 2011. בקליפ משתתף השחקן יוסי ואסה, שביצע גם את פתיחת השיר "שובי אל ביתי" באמהרית. נכון לינואר 2023, מונה הצפיות של הקליפ עומד על כ-9.3 מיליון. וידאו קליפ נוסף של השיר בהופעה חיה שבוים על ידי גל קציר, הועלה גם הוא לערוץ היוטיוב של עידן רייכל וזכה נכון ליוני 2022 לכ-3.5 מיליון צפיות. ב-2008 ביצעה הזמרת היוונייה גליקריה את השיר, באלבומה "מתנה". ב-2018 ביצעו אליאנה תדהר ומשה פרץ את השיר כחלק מהמופע "Freestyle פסטיגל", בו אף השתתף עידן רייכל. ב-2020 ביצעה הלהקה הדרום-קוריאנית RabidAnce (אנ') קאבר לשיר במסגרת העונה השלישית של תחרות הכישרונות Phantom Singer (אנ'), תחרות דרום-קוריאנית בהם מוקמות רביעיות גברים מוזיקליות. השיר היה שירם האחרון בתחרות, בה זכתה הלהקה במקום השני. בהמשך נוסף השיר לרפרטואר הקבוע של הלהקה. סרטון השיר "מילים יפות מאלה" באתר יוטיוב לדף השיר באתר הספרייה הלאומית עידן רייכל תמיד איתנו אבל לא שלנו, באתר web.archive.org, ‏2018-04-12 The Idan Raichel Project - הפרויקט של עידן רייכל (Ft. Kabra Kassai - כברה קסאי) – Milim Yaffot Me'Eleh - מילים יפות מאלה (באנגלית), נבדק ב-2020-04-14 The Idan Raichel Project - הפרויקט של עידן רייכל - מילים יפות מאלה, סרטון באתר יוטיוב (אורך: 4:48) הפרויקט של עידן רייכל - מילים יפות מאלה - הופעה חיה - The Idan Raichel Project, סרטון באתר יוטיוב (אורך: 5:15) גליקריה | מתנה, באתר דיסק סנטר מילים יפות מאלה, סרטון באתר יוטיוב (אורך: 0:30) Finales Millim Yaffot Me'Eleh - RabidAnce (Phantom Singer Season 3), בביצוע RabidAnce, סרטון באתר יוטיוב (אורך: 5:41) חדשות סרוגים, ‏הלם: כך נשמע הלהיט של עידן רייכל בגרסה הקוריאנית. צפו, באתר "סרוגים", 23 בנובמבר 2020 מילים יפות מאלה, באתר "פזמונט"
הרי ויקטוריה ואלברט

הרי ויקטוריה ואלברט (באנגלית: Victoria and Albert Mountains) הם רכס הרים בקורדילרה הארקטית, בחוף המזרחי של האי אלסמיר, בטריטוריית נונאוט, שבקנדה. רכס ההרים הוא אחד הרכסים הצפוניים ביותר בקורדילירה הארקטית - ואחד הרכסים הצפוניים ביותר בעולם. שיא גובהו של הרכס בגובה של 2,290 מטרים מעל פני הים (בכיפת הקרח אגאסיז). שטחו של הרכס 37,650 קילומטרים רבועים. • H.P. Trettin, Editor, Geology of the Innuitian Orogen and Arctic Platform of Canada and Greenland, P 46 • Schiffer, Christian & Stephenson, Randell & Oakey, Gordon. (2014), THE CRUSTAL STRUCTURE OF ELLESMERE ISLAND FROM RECEIVER FUNCTION MODELLING, Conference: 2014 GSA Annual Meeting, At Vancouver, BC, Canada הרי ויקטוריה ואלברט באתר peakbagger הרי ויקטוריה ואלברט באתר summitsearch מזג אוויר נוכחי עדכני עבור הרי ויקטוריה ואלברט תחזית מזג אוויר עדכנית ארוכת טווח עבור הרי ויקטוריה ואלברט נתוני מזג אוויר היסטוריים עבור הרי ויקטוריה ואלברט מידע גאוגרפי לפי מקור אחר שטח הרכס הוא 6,737 קילומטרים רבועים.
מיכל הקטנה (סרט, 2011)

מיכל הקטנה הוא סרט טלוויזיוני והדי וי די הראשון של מיכל ויצמן. מיכל הקטנה היא ילדה קטנה ונחמדה שרוצה לגדול ואוהבת ילדים. היא לבושה בחולצה עם סוכרייה על מקל. לילה אחד, בחלומה, היא מופיעה, שרה, רוקדת ופוגשת המון ילדים. כשהיא מתעוררת, היא מגלה שחלומה אכן הפך למציאות. היא נמצאת על הבמה, מוקפת ילדים, אהבה ואושר. מיכל ויצמן - מיכל הקטנה מיכל זוארץ - אמא של מיכל שרון צור - אבא של מיכל רונן חזן בן דור שיר פתיחה בא לי אבא ואמא חלומות מתוקים יש לי שאלות יופי יולי יופי קם כיף להיות קטנים הלב שלי חיבוקי היה לי חלום
קרחון איל

קרחון איל (באנגלית: Eel Glacier) הוא קרחון הממוקם צפונית להר אנדרסון וממזרח לפסגת ווסט, בשטח הפארק הלאומי אולימפיק במחוז ג'פרסון, במדינת וושינגטון, שבארצות הברית. מוצאו של הקרחון בגובה של 2,000 מטרים מעל פני הים. הקרחון זורם לכיוון צפון, ויורד לגובה של 1,600 מטרים מעל פני הים בקצהו. לקרחון יש זרוע העולה לגובה של 2,200 מטרים מעל פני הים. גובהו הממוצע של הקרחון הוא 1,820 מטרים מעל פני הים. אורכו של הקרחון 1.69 קילומטרים. מי הקרחון הנמסים מזינים את נחל סילט (Silt Creek). בשל התחממות כדור הארץ, בין השנים 1920 ו-2009 הקרחון נסוג משמעותית, והפסיד 50% משטחו. • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 קרחון איל באתר הסקר הגאולוגי של ארצות הברית מפה טופוגרפית של קרחון איל תצלומים היסטוריים של קרחון איל (אורכב 18.07.2020 בארכיון Wayback Machine) מידע גאוגרפי מפת קרחון איל ראו ב"לקריאה נוספת" במאמר Glacier status and contribution to streamflow in the Olympic Mountains
הטור של בריטניה

הטור של בריטניה (באנגלית: Tour of Britain; שם רשמי: OVO Energy Tour of Britain) הוא מרוץ אופני כביש שנערך בבריטניה משנת 1945 ומאז שמו והמתכונת שלו השתנה מספר פעמים. המרוץ הוא בדרג 2.פרו בסבב ה-UCI ProSeries, וביסס את מעמדו כמרוץ הקטעים הבכיר ביותר בבריטניה. המרוץ החל בשנת 1945 במתכונת חובבנית, אז ניצח בו רוברט באטו הצרפתי. המרוץ החליף את שמו פעמים רבות, הוא נקרא בשם "ברייטון–גלאזגו" בשנים 1946–1952 בשל המסלול שלו שהתחיל בברייטון והסתיים בגלאזגו. ב-1958, חברה של שיווק, בקרת ייצור והפצה של חלב נכנסה כספונסרית החדשה של המרוץ. בעקבות כך המרוץ נקרא "Milk Race" משנת 1958 עד שנת 1987. בחלק מהשנים התקיים המרוץ פעמיים בשנה, כשלעיתים אחת הגרסאות הייתה חובבנית והשנייה חצי מקצועית. המהדורה המקצועית הראשונה של המרוץ התרחשה ב-1987 תחת השם "Kellogg's Tour", המרוץ נוצח על ידי ג'ואי מק'לאפלין המקומי. המרוץ המשיך להתקיים בגרסה המקצועית שלו בשם זה, עד 1998–1999, כשבשנים אלו נקרא "PruTour". לאחר שלא התקיים בשנים 2000–2003, חזר המרוץ בשנת 2004 לפעילות וכלל הפעם רק את המרוץ המקצועני. ב-2014, עלה לדרג ה-HC בסבב האירופי של ה-UCI, ב-2020, הפך המרוץ לחלק מסבב ה-UCI ProSeries, שהחליף את סבב ה-HC. משנת 2017 עד היום ספונסר המרוץ הראשי היא חברת "OVO Energy". מדיה וקבצים בנושא הטור של בריטניה בוויקישיתוף אתר האינטרנט הרשמי של הטור של בריטניה הטור של בריטניה, ברשת החברתית פייסבוק הטור של בריטניה, ברשת החברתית אקס (טוויטר) הטור של בריטניה, ברשת החברתית אינסטגרם
דיוויזיית השריון השביעית (בריטניה)

דיוויזיית השריון ה-7 של הצבא הבריטי הייתה דיוויזיית שריון בריטית אשר לחמה במלחמת העולם השנייה. ב-27 באוקטובר 1938 נשלח פרסי הוברט למצרים, והקים שם את "הדיוויזיה הניידת", שנועדה להוות כוח נייד למקרה שתפרוץ מלחמה באזור. באמצע 1939 שונה שמה לדיוויזיית השריון, וב-16 בפברואר 1940 שונה שמה לדיוויזיית השריון השביעית. לאחר הכרזת המלחמה האיטלקית הוכפפה הדיוויזיה לכוח המדבר המערבי בפיקודו של ריצ'רד אוקונור, ובפברואר 1941 הביסה את הכוחות האיטלקיים במהלך מבצע מצפן. בשנים שלאחר מכן לחמה הדיוויזיה בקרבות המערכה במדבר המערבי כחלק מהארמייה השמינית, ובכלל זה בקרב אל עלמיין הראשון וקרב אל עלמיין השני. במהלך הקרב נפצע מפקד הדיוויזיה ג'ון הארדינג, והוא הוחלף על ידי ג'ורג' ארסקין. לאחר מכן לחמה הדיוויזיה בקרבות המערכה בתוניסיה, ובינואר 1943 כבשה את טריפולי וערכה בה מצעד ניצחון. לאחר מכן השתתפה הדיוויזיה בפלישת בעלות הברית לאיטליה, ולאחר מכן הוחזרה הדיוויזיה לבריטניה על מנת להתכונן לקראת הפלישה לנורמנדי, שם היא צוידה בטנקי קרומוול. ב-7 ביוני 1944 נחתה הדיוויזיה בחופי נורמנדי, והיא לחמה בקרבות המערכה בנורמנדי, ובכלל זה במהלך הקרב על קן וקרב פאלז. במהלך המערכה בנורמנדי ביוני ויולי 1944, מפקד הארמייה הבריטית השנייה, לוטננט גנרל מיילס דמפסי, לא התרשם מביצועיה של דיוויזיית השריון השביעית ומפקד הקורפוס ה-8, ריצ'רד אוקונור, טען כי הדיוויזיה התנהלה במהלך מבצע גודווד בצורה זהירה יתר על המידה. זמן קצר לאחר מכן, במהלך מבצע בלוקאוט, דיוויזיית השריון השביעית לא הצליחה להשיג את מטרותיה וארסקין פוטר והוחלף על ידי ג'רלד לויד-ורני. בספטמבר 1944 השתתפה הדיוויזיה בשחרור בלגיה, ומאוחר יותר השתתפה הדיוויזיה בקרבות בגרמניה עד סוף המלחמה. ביולי 1945 עברה דיוויזיית השריון השביעית לברלין, שם השתתפה במצעד הניצחון של ברלין בשנת 1945, לצד חיילים אמריקאים, צרפתים ורוסים. בין הצופים הרבים במצעד היו וינסטון צ'רצ'יל, ראש ממשלת בריטניה, שהיה חביב במיוחד על הדיוויזיה, פילדמרשל סר אלן ברוק, ראש המטה הכללי הקיסרי ופילדמרשל סר ברנרד מונטגומרי, מפקד קבוצת הארמיות ה-21. הדיוויזיה נותרה בגרמניה כחלק מכוחות הכיבוש, ובשנות ה-50 הייתה כחלק מארמיית הריין הבריטית שעמד במשמר נגד ברית ורשה. בשל צמצומי הצבא הבריטי, באפריל 1958 פורקה הדיוויזיה. עם זאת, המסורות והכינוי האיקוני ("חולדות המדבר") של הדיוויזיה נשמרו על ידי החטיבה המשוריינת ה-7 שהייתה חלק מהדיוויזיה המשוריינת הראשונה. מדיה וקבצים בנושא דיוויזיית השריון השביעית בוויקישיתוף הדיוויזיה המשוריינת ה-7 דיוויזיית השריון השביעית, באתר אנציקלופדיה בריטניקה (באנגלית) Mead, p. 131.
טל אשור

טל אשור (נולד ב-4 בנובמבר 1983) הוא קצין בצה"ל בדרגת אלוף-משנה, מפקד היחידה הרב-ממדית. קודם לכן היה מפקד החטיבה הדרומית ברצועת עזה, מפקד המרכז לאימונים באש במל"י, מפקד בא"ח גבעתי ומפקד גדוד רותם. אשור התגייס לצה"ל בשנת 2001, והתנדב ליחידת שלדג. לאחר מסלול הכשרה שירת כלוחם ביחידה. בסיום קורס קציני חי"ר עבר לחטיבת גבעתי, ומונה למפקד מחלקת הסיור של הפלוגה המסייעת בגדוד רותם. לאחר מכן שירת כסגן מפקד הפלוגה המסייעת. בהמשך מונה למפקד פלוגת החוד בגדוד שקד. לאחר מכן מונה לסגן מפקד גדוד צבר בין השנים 2012–2013. בשנת 2013 מונה למפקד יחידת רימון, והוביל את היחידה בלחימה בין היתר במבצע צוק איתן. במהלך המבצע, חיסלה היחידה בפיקודו כ-50 מחבלים, איתרה עשרות פירי מנהרות, והשמידה כמה מנהרות לחימה, ובהן מנהרת לחימה שיצאה מתוך מסגד אל תוך שטח ישראל. בנוסף, אספה היחידה מודיעין בעל ערך רב, חשפה אמל"ח, ופעלה לחיסול קיני טרור ואיתור מנהרות בערים ח'ירבת אח'זעה, ח'אן יונס ורפיח. על לחימת היחידה בפיקודו במבצע, הוענק לה ב-24 בפברואר 2015 צל"ש יחידתי, ממפקד פיקוד הדרום, סמי תורג'מן. בשנת 2015 סיים את תפקידו ויצא ללימודים בפו"ם. ב-14 בספטמבר 2016 הועלה לדרגת סא"ל ומונה למפקד גדוד רותם, ושימש בתפקיד עד 28 ביוני 2018. ב-23 ביולי 2018 מונה למפקד בא"ח גבעתי, תפקיד אותו מילא עד 13 במאי 2020. ב-7 ביוני 2020 הועלה לדרגת אל"ם ומונה למפקד החטיבה הדרומית ברצועת עזה, ב-29 במאי 2022 סיים את תפקידו ויצא ללימודים בחו"ל. בשנת 2023 מונה למפקד המרכז לאימונים באש במל"י. בעת מלחמת חרבות ברזל חזר לפקד על החטיבה הדרומית לאחר שהמח"ט, אלוף-משנה אסף חממי, נהרג במתקפת הפתע ב-7 באוקטובר 2023, וכיהן בתפקיד עד 18 בספטמבר 2024. במרץ 2024 פורסם כי אשור עתיד לפקד על היחידה הרב-ממדית שמפקדה, אלוף-משנה רועי לוי, נהרג גם הוא בקרבות אותו היום. אשור בעל תואר ראשון במנהל עסקים מהמרכז הבינתחומי הרצליה ותואר שני במדעי המדינה וביטחון מאוניברסיטת חיפה. ובנוסף תואר שני בביטחון לאומי מה- NDU בוושינגטון. מדיה וקבצים בנושא טל אשור בוויקישיתוף אמיר בוחבוט‏, "כמו זיקית": הצצה לאימון החורף של לוחמי המדבר, באתר וואלה, 1 בפברואר 2014 יחידת הנדסה חושפת מנהרה בעומק 14 מטר בתוך מסגד - צוק איתן, באתר YouTube מפקד חדש לבא"ח גבעתי: עברי אלבז מחליף את טל אשור, באתר ערוץ 7, 13 במאי 2020 אל"ם טל אשור נכנס לתפקיד מפקד החטיבה הדרומית באוגדת עזה, באתר צה"ל, 8 ביוני 2020 קובי פינקלר, מפקד חדש לחטיבה הדרומית באוגדת עזה: אלוף משנה אסף חממי, באתר ערוץ 7, 29 במאי 2022 יואב זיתון, מינויים חדשים בצה"ל: מפקדת ראשונה לבסיס חיל האוויר, מח"ט חדש לגולני - ומחליפים לאל"מים שנהרגו, באתר ynet, 4 במרץ 2024
אלזה זמפרלי

אלזה זמפרלי (באנגלית: Elsa Zamparelli; נולדה ב-8 בדצמבר 1944) היא מעצבת תלבושות אמריקאית. אלזה זמפרלי נולדה בשם מרי יוהאנה אליזבת ונדה בוונקאמפ (Marie Johanna Elizabeth Vande Bovenkamp). החלה את קריירת הקולנוע שלה במחלקת האמנות של צוותי קולנוע. בשנים 1985 עד 1986 היא עבדה כעוזרת לארט דיירקטור באופרת הסבון "סנטה ברברה" (אנ'). הצלחתה הגדולה הגיעה כאשר עיצבה את התלבושות לסרט "רוקד עם זאבים". על עבודתה הייתה מועמדת לפרס אוסקר בקטגוריית עיצוב התלבושות הטוב ביותר ב-1991. עם זאת, פרנקה סקוורצ'פינו (אנ') קיבלה את הפרס על עבודתה בסרט "סיראנו דה ברז'ראק" (אנ'). בשנת 1992 עיצבה את לבוש השחקנים בסרט "המוהיקני האחרון". עבור סרט זה היא קיבלה מועמדות לפרס באפט"א בשנת 1993 בקטגוריית עיצוב התלבושות הטוב ביותר, אך בפרס זכו קתרין מרטין (אנ') ואנגוס סטראת'י (אנ') עבור "Strickly Ballroom". בשנים 1993–2013 עבדה כמעצבת התפאורה של אופרת הסבון "היפים והאמיצים". בשל עבודתה עבור אופרת הסבון הייתה זמפרלי מועמדת 11 פעמים לפרס אמי לבידור בשעות היום, וזכתה בו שלוש פעמים (בשנים 1993, 1994 ו-2012). 1985–1986: סנטה ברברה (סדרת טלוויזיה, עוזרת מנהל אמנותי) 1990: רוקד עם זאבים 1992: המוהיקני האחרון 1992: Double Jeopardy (סרט טלוויזיה) 1993–2013: היפים והאמיצים (סדרות טלוויזיה, מעצבת תפאורה) 1995: The Avenging Angel (סרט טלוויזיה) 1995: עקבות המסתורין 1995: אייס ונטורה: בלש פראי 1997: אין מה להפסיד 2000: לולו לנצח 2000: על אש קטנה 2001: Crossfire Trail 2001: The Hollywood Sign 2001: סודות המסדר אלזה זמפרלי, במסד הנתונים הקולנועיים IMDb (באנגלית) טקס פרסי האוסקר ה-63 באתר Oscars.org Film | Costume Design in 1993 באתר פרסי באפט"א ערך זה הוא קצרמר בנושא קולנוע ובנושא אמריקאים. אתם מוזמנים לתרום לוויקיפדיה ולהרחיב אותו.
יעקב דוד וינטרוב

הרב יעקב דוד וינטרוב (ביידיש נכתב גם ויינטראוב), (כ' בניסן תר"י, 2 באפריל 1850 - כ' בניסן תרפ"ד, 24 באפריל 1924) היה רב קהילת "חברת ביקור חולים" בראדומסק ומחבר ספרים תורניים. נולד בוורשה ליצחק אייזיק יום טוב רבינרזון (וינטרוב) ולשרה נחמה למשפחת קצנלבוגן. היה היחיד מכל ארבעה עשר אחיו שלא נפטר בילדותו. הוא נצר לשושלת רבנים ולכך שם משפחת אביו היה רבינרזון שפירושו בן הרב. בשנת ה'תרכ"ד (1864) התחתן עם פרימט למשפחת סופר. נולדו להם חמישה ילדים. אשתו נפטרה בשנת תרמ"ה (1885). בשנת ה'תרמ"ו (1886) התחתן בשנית עם פרימט למשפחת קמינסקי ונולדו להם שבעה ילדים. רוב חייו התגורר בעיירה ראדומסק, למעט תקופה קצרה בעיירה פלאוונו שם כתב את ספרו אמרי דוד על ספר תהילים. בראדומסק בדק את העירוב בכל ערב שבת. מסופר כי רבי יחזקאל רבינוביץ מרדומסק הטיל עליו לבחור שוחט ובודק לעיירה. מסופר כי לעת זקנותו הגיעו רבים לבקש את ברכתו, בעקבות המלצת הישמח ישראל מאלכסנדר. עודד את צאצאיו ואחרים לעלות לארץ ישראל. נפטר בתאריך שבו נולד, כ' בניסן תרפ"ד (24 באפריל 1924). כמו אביו היה חסיד של האדמו"ר הצעיר מוורקא, עד לפטירתו בתרכ"ח (1868). אחר כך למד אצל רבי דוב בעריש מביאלה ואף למד עמו חברותא בעיון. לאחר פטירתו למד אצל רבי יחיאל דנציגר מאלכסנדר ובנו רבי הישמח ישראל. לאחר פטירתו, עמד בראש החסידים שחזרו לביאלה לאדמו"ר אהרן צבי לנדא במשך חודשים ספורים עד לפטירתו, ואחרי כן עבר עם החסידים לאחיו רבי אלימלך מנחם מנדל לנדא מסטריקוב. כמה מילדיו נפטרו בילדותם או בשואה. בין ילדיו מאשתו השנייה: הרב נח גד - מחברם של עשרות ספרים; הרב אהרן, מחבר הספר דביר אהרן על התורה; הרב מרדכי, שהיה רב בלוקסמבורג ומרסיי ואחר כך בפילדלפיה. הרב יעקב דוד חיבר מספר רב של ספרים אך השאיר אותם בכתבי יד, חלקם הדפיס בנו הרב נח גד וינטרוב חלקם הלכו לאיבוד בשואה וחלק הדפיס נכדו יעקב דוד וינטרוב. מימי הירדן (תרפ"ה) אבני המקום (תרפ"ו) מכלל מציון (תרפ"ו) נאוה תהילה (תרפ"ז) - על הגדה של פסח מטע אהלים (תרצ"ד) בנין הדביר (תרצ"ד) אור ליעקב (תשל"ג) אמרי דוד (תשד"מ) - על ספר תהילים ספרים במהדורה מעובדת: אמרי דוד (תש"ע) - ספר המעובד מתוך ספריו, על חמשה חומשי תורה יעקב דוד בן יצחק איזיק יום טוב וינטרוב, דף שער בספרייה הלאומית אהרן סורסקי, מרביצי תורה מעולם החסידות, כרך ב', תשמ"ו, עמ' רצג אהרן סורסקי, מרביצי תורה מעולם החסידות, כרך ב', תשמ"ו, עמ' רצב אהרן סורסקי, מרביצי תורה מעולם החסידות, כרך ב', תשמ"ו, עמ' רצא יעקב דוד וינטרוב, הקדמה - אמרי דוד על התורה, בני ברק: יעקב דוד ב"ר יחיאל וינטרוב, תש"ע, עמ' 11 - 17 אהרן סורסקי, מרביצי תורה מעולם החסידות, כרך ב', בני ברק, תשמ"ו, עמ' רפד
בוא לריו

בוא לריו הוא אלבום הסולו השלישי של יהודית רביץ, שיצא בשנת 1983. אחרי שלוש שנים שלא הוציאה אלבום חדש, ושנה לאחר שיצא אלבום האוסף המצליח "מילה טובה ואוסף שירים", הוציאה רביץ אלבום באווירת קרנבל שהורכב כולו משירים מאת המוזיקאי הברזילאי ז'ורז'י בן. בעת הופעה של בן ולהקתו בהיכל התרבות בתל אביב, התארחה רביץ במופע וכך נוצר הקשר. "מאחורי הקלעים היו רגעים של אושר. מבול של מחמאות מפי נגנים שהמוזיקה הברזילאית היא לחמם. וכשהראש בשמיים והרגשה מופלאה ממלאת את הגוף - רוצים עוד", כתב מבקר המוזיקה יוסי חרסונסקי על המפגש בין שני המוזיקאים שבעקבותיו נוצר האלבום. בהקלטת האלבום ויתרה רביץ על הנגנים הישראלים שליוו אותה לרוב (חברי להקת בנזין) ובחרה את להקתו הברזילאית של בן שתנגן לכל אורך האלבום. ההקלטות בוצעו מיד לאחר ההופעה במשך יומיים. באותן שנים חיפשו המוזיקאים הישראלים השפעות מוזיקליות מעבר לים (יוונית, אירית, ספרדית) וההשפעה הברזילאית תפסה את רביץ כמו שתפסה גם את מתי כספי שיחד השתתפו ב-1977 בהרכב ארץ טרופית יפה ולאחר מכן הוציא כספי לבדו את האלבום ארץ טרופית יפה. את שירי האלבום תרגם מפורטוגזית יעקב גלעד. בין להיטי האלבום: בוא לריו, סנטה קלרה, פני מלאך וטאג' מאהאל. כל השירים נכתבו והולחנו על ידי ז'ורז'י בן (תורגמו לעברית על ידי יעקב גלעד).  האלבום עם שמות השירים בפורטוגזית, מאתר Bewithrecords.
גביע המדינה בכדורגל נשים 2007/2008

גביע המדינה בכדורגל נשים לעונת 2007/2008 היא התחרות ה-10 מאז היווסדה. משחקי התחרות החלו ב-10 בינואר 2008 ומשחק הגמר נערך ב-14 במאי 2008 והסתיים בניצחון של מכבי חולון על אס"א תל אביב בדרך לזכייה שישית ברציפות בתואר. בעונה זו התקיימה ליגת נשים אחת, ובה 12 קבוצות וכולן השתתפו גם בגביע. לפי תקנון התחרות, בעונה זו נערכו 4 סיבובים כשבסיבוב הראשון לקחו חלק 8 קבוצות ו-4 קבוצות העפילו באופן אוטומטי לרבע הגמר. הסיבוב הראשון בתחרות היה למעשה שמינית הגמר. בסיבוב זה השתתפו 8 קבוצות. אל 4 העולות משמינית הגמר הצטרפו 4 קבוצות שעלו בהגרלה לשלב זה שהתקיים בין ה-3 ל-4 באפריל 2008. משחקי חצי הגמר התקיימו בהצגה כפולה ב-15 באפריל באצטדיון נס ציונה. עונת 2007/2008 בליגת כדורגל נשים עונת 2007/2008 בגביע המדינה בכדורגל נשים, באתר ההתאחדות לכדורגל בישראל כדורגל נשים: חולון זכתה בגביע באתר nrg סער הס, בפעם החמישית ברצף: חולון זכתה בגביע לנשים, באתר ynet, 14 במאי 2008
אם היית רואה

אם היית רואה הוא סינגל של הפרויקט של עידן רייכל שבוצע על ידי הזמרת הישראלית ליאת ציון. השיר יצא לאור ב-18 באוגוסט 2013, כסינגל החמישי מתוך האלבום "רבע לשש", על ידי חברת התקליטים הליקון. השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת העולם, אשר מאפיין שירים נוספים מתוך האלבום, ומשלב בתוכו גם את סגנון הרוק. בשיר, הדובר מתאר דמות אותה לא ראה זמן רב ומה הייתה חושבת הדמות אם הייתה רואה אותו כעת. הווידאו קליפ הנלווה שצולם לשיר, בוים על ידי אלעד ויסמן והועלה לערוץ היוטיוב של רייכל ב-18 באוגוסט 2013, בסמוך לצאתו של הסינגל. בקליפ ניתן לראות את חברי הפרויקט של עידן רייכל מבצעים את השיר. נכון לאפריל 2020, מונה הצפיות של הקליפ עומד על כמיליון. לדף השיר באתר הספרייה הלאומית הפרויקט של עידן רייכל - אם היית רואה - קליפ - The Idan Raichel Project, סרטון באתר יוטיוב (אורך: 3:47) אם היית רואה, באתר "פזמונט"
ג'פרי ביקרופט

ג'פרי ביקרופט (באנגלית: Jeffrey Beecroft; נולד ב-1 באפריל 1956 בסקרמנטו שבקליפורניה) הוא מעצב אמנותי אמריקאי. ביקרופט נולד בסקרמנטו שבקליפורניה בשנת 1956. לאחר שסיים את לימודיו בתיכון, למד באוניברסיטת ניו יורק ובאוניברסיטת קליפורניה בברקלי. בשנת 1981 קיבל את התואר השני שלו, באמנויות יפות. בתחילת שנות השמונים החל לעבוד בהפקות טלוויזיה, בין היתר עבד כמעצב בסדרת הטלוויזיה "המשווה" (אנ'). משנת 1987 עובד ביקרופט יותר ויותר עבור סרטים. אחת ההצלחות הגדולות שלו הוא הסרט "רוקד עם זאבים" בכיכובו ובבימויו של קווין קוסטנר. עבור הסרט היו הוא וליסה דין (אנ') מועמדים לאוסקר בקטגוריית עיצוב ההפקה הטוב ביותר. 1990: רוקד עם זאבים 1992: שומר הראש 1994: Pontiac Moon 1995: 12 קופים 1996: ראש מעל המים 1997: המשחק 1999: מכתב בבקבוק 2007: מיסטר ברוקס ג'פרי ביקרופט, במסד הנתונים הקולנועיים IMDb (באנגלית) ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.
Shodan

Shodan הוא מנוע חיפוש אינטרנטי, המאפשר מציאת התקנים המחוברים לרשת האינטרנט בעזרת פילטרים שונים. מנוע החיפוש הושק לראשונה בשנת 2009 על ידי ג'ון מטהרלי, ומקור שמו הוא דמות מסדרת System Shock. Shodan החל כפרויקט צדדי אותו הקים מטהרלי בשנת 2003, בהתבסס על העובדה כי מדי שנה מתעצמת תעשיית האינטרנט של הדברים. עם השנים, פיתח מטהרלי את הפרויקט ובשנת 2009 השיק אותו לציבור הרחב. המידע שמציג Shodan מגוון ויכול להכיל מידע על תוכנות השרת של המכשיר, באילו אפשרויות השרת תומך, הודעות לחיצת יד משולשת וכל דבר שזמין ללקוח לפני תחילת התקשורת עם השרת. Shodan אוספת נתונים בעיקר על הפורטים 80,8080 (HTTP), פורט 8443,443 (HTTPS), פורט 20, 21 (FTP), פורט 22 (SSH), פורט 23 (telnet), פורט 25 (SMTP), פורט 161 (SNMP), פורט 143, 193 (IMAP), פורט 5060 (SIP) ופורט 554 (RTSP). מדי חודש אוסף מנוע החיפוש מידע על כ-500 מיליון מכשירים ושירותים המחוברים לרשת האינטרנט, החל ממדפסות ומצלמות רשת, מערכות שליטה של רמזורי תנועה, מערכות שליטה של בתים חכמים, שואבי אבק רובוטיים, מערכות שליטה בתחנות דלק ואפילו מערכות שליטה בפארקי מים ומערכות שליטה של מקררי יין. המשתמשים העיקריים במנוע החיפוש Shodan הם אנשי מקצוע בתחום הסייבר, חוקרי אבטחה ורשויות אכיפת החוק שמשתמשים ביכולת האיתור של מנוע החיפוש, על מנת למצוא פגיעות במכשירים שונים. הגרסה החינמית של Shodan, למשתמשים לא רשומים, מאפשרת הצגה של עד 10 תוצאות חיפוש ואילו הגרסה לנרשמים מאפשרת הצגה של עד כ-50 תוצאות חיפוש. משתמשים אשר ירצו לקבל מספר גדול יותר של תוצאות, יצטרכו לספק פרטים אישיים ולנמק את הסיבה לכך לצד העברת תשלום, זאת בשל העובדה ששימוש במנוע החיפוש יכול לפגוע ברשתות ומכשירי תקשורת רבים, בהם לא הוגדרה אבטחה מספקת דיו. בשנת 2017 הודיעה Shodan על פיתוח פרויקט בשם Malware Hunter אשר מטרתו תהיה לזהות מחשבים אשר מפעילים בוטנט ולסמנם, זאת במטרה לסייע למנהלי אבטחת המידע שיוכלו לחסום את אותם מחשבים ולמנוע מתקפות מניעת שירות על המכשירים והשירותים שלהם. מנועי חיפוש דומים ל-Shodan הם Censys ,Thingful ו-ISCfind. מדיה וקבצים בנושא Shodan בוויקישיתוף אתר האינטרנט הרשמי של Shodan Shodan, ברשת החברתית פייסבוק Shodan, ברשת החברתית אקס (טוויטר) Shodan, ברשת החברתית LinkedIn אליה להב, מדריך shodan: הכירו מקרוב את מנוע החיפוש המפחיד באינטרנט, בלוג cyber-il חן עידן, המנוע חיפוש מזן חדש וללא מעצורים: הכירו את Shodan, ב-10.4.13, Geektime עודד ירון, מנוע החיפוש "המפחיד באינטרנט" כבר לא לבד, 04.01.16, הארץ עמי רוחקס דומבה, מנוע shodan מראה: גם כלי שיט חשופים ברשת, 25.06.17, IsraelDefense יוסי גורביץ, הכירו את Shodan, מנוע החיפוש מהסיוטים שלכם, 10.04.13, כלכליסט מנוע חיפוש מזן חדש וללא מעצורים: הכירו את Shodan, באתר גיקטיים, ‏2013-04-10 "מנוע החיפוש של ההאקרים" מנסה להפריע להם, באתר mako, ‏2017-05-08 מנוע החיפוש "המפחיד באינטרנט" כבר לא לבד, באתר www.haaretz.co.il
בחמש שניות

בחמש שניות הוא סינגל שהוקלט על ידי המוזיקאי הישראלי עידן רייכל בשיתוף המוזיקאי המרוקאי חסן חכמון. השיר יצא לאור ב-11 ביולי 2016, כסינגל הרביעי מתוך אלבום הסולו השני של רייכל, "היד החמה", על ידי חברת התקליטים הליקון. השיר נכתב והולחן על ידי עידן רייכל והופק על ידי רייכל וגלעד שמואלי. השיר הוא בסגנון המוזיקת עולם. השיר נכתב בהשראת סא"ל עמנואל מורנו, שדיבר על משמעותן של חמש השניות האחרונות שנותרו לאדם בחייו. ב-2018, ביצעה הזמרת האיטלקית אורנלה ואנוני(אנ') את השיר בתרגום לשפה האיטלקית, בשם "Gira in cerchio la vita" (בעברית: החיים מסתובבים במעגל). השיר נכלל באלבומה, "Un pugno di stelle". סרטון השיר "בחמש שניות" באתר יוטיוב לדף השיר באתר הספרייה הלאומית עידן רייכל "בחמש שניות" ברדיו סול רדיו אינטרנטי, באתר רדיו סול - הרדיו שלך באינטרנט (ארכיון) מוזיקה - חמש שניות הן עולם ומלואו: עידן רייכל בשיר חדש, באתר פרוגי, ‏2016-07-11 morena.zingales, A Todi Festival domani grande chiusura con Ornella Vanoni, umbriajournal.com, ‏2018-09-01 (באיטלקית)